П Р О Т О К О Л    № 10

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

18 март 2014 г.

Днес, 18.03.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА - отсъства

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА - отсъства
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

На заседанието присъстваха експертните сътрудници към комисията: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от администрацията на Висшия съдебен съвет.

ПО ДНЕВНИЯ РЕД

1. ОТНОСНО: Обобщена информация по антикорупционния доклад на ЕС – 2014 г., предоставена от комисия „Международна дейност” в допълнение към Доклада на ЕС за борбата с корупцията, за сведениe /извлечение от Протокол № 8/26.02.2014 г. на КМД/.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение обобщената информация по антикорупционния доклад на ЕС – 2014 г., предоставена от комисия „Международна дейност”.

2. ОТНОСНО: Писмо от административния ръководител на Сливенски военен съд с приложени към него разменени писма между Сливенски военен съд и ДКСИ по повод предаване-приемане на  материали между регистратурите за класифицирана информация на закривания Военен съд Варна и правоприемащия Военен съд Сливен /вх. № 11-05-033/10.03.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение писмата, разменени между Сливенски военен съд и Държавната комисия по сигурността на информацията.
2.2. Възлага на председателя на Варненския военен съд да създаде необходимата организация и окаже пълно съдействие на председателя на Сливенски военен съд, за изпълнение на необходимите действия съобразно ЗЗКИ и указанията на ДКСИ, с оглед приключване  преди 1 април  2014 г. на предаването и съответно приемането на съдържащите се материали в регистратурата за класифицирана информация от ВС Варна на ВС Сливен. В срок до една седмица председателят на ВС Варна да уведоми ВСС за предприетите действия в тази връзка.
2.3. Изпраща решението по т.2.2 на председателите на ВС Варна и ВС Сливен, за сведение и изпълнение.
2.4. Във връзка с докладван кадрови проблем във Военен съд Плевен, възникващ при предаване на материалите от регистратурата за класифицирана информация на Военен съд София, да се изпрати писмо до председателя на Военно-апелативен съд да създаде необходимата организация за ускоряване на процеса по предаване на класифицираните материали, включително и чрез командироване на служители, ако се налага.

ПРЕДСЕДАТЕЛ
НА КОМИСИЯТА: / п /  КАЛИН КАЛПАКЧИЕВ